Burayda
Burayda—(arabcha بريدة) Qassim viloyatining poytaxti Burayda yirik sayyohlik nuqtasi sifatida tez rivojlanayotgan shahardir. Saudiya Arabistoni Qirolligining eng markazida joylashgan. Shahar boʻylab oʻtgan murakkab avtomobil yoʻllari tarmogʻi mavjud. Burayda qishloq xoʻjaligi markazi hisoblanadi va sifatli xurmo ishlab chiqargani sababli, u xurmo shahri deb ham ataladi. Shuningdek, bu yerda oʻtkaziladigan 35 kunlik xurmo festivali ham bunga misoldir. Butun mamlakat boʻylab va atrof mintaqalardan ham ishlab chiqaruvchilar va xaridorlar ushbu festivalga kelishadi. Shahar atrofi moʻl–koʻl fermer xoʻjaliklari va bogʻlar bilan qishloq hayotining maftunkorligini aks ettirib turadi. Shaharning oʻzi zamonaviy va koʻplab sayyohlik tashkilotlariga ega. Bu yerda shahar va mintaqaning boy tarixini oʻz ichiga olgan muzeylarini topish mumkin. Shuningdek, Buraydada bir qancha bog‘lar, ko‘ngilochar markazlar va oshxonalar mavjud. Shahar yil davomida turli xil festivallar va tadbirlarni nishonlaydi.